Mattias Johansson

Mattias Erik Johansson (sündinud 16. veebruaril 1992 Jönköpingis) on Rootsi jalgpallur, kes mängib paremkaitsjana Poola kõrgliiga klubis Varssavi Legia ja Rootsi jalgpallikoondises.

Aastatel 2009–2012 mängis ta Rootsi kõrgliiga klubis Kalmar FF, 2012–2017 Hollandi kõrgliiga klubis Alkmaari AZ,
2017–2020 Kreeka kõrgliiga klubis Panathinaikόs ja 2020–2021 Türgi kõrgliiga klubis Gençlerbirliği. 2013. aastal võitis ta AZ-iga Hollandi karikavõistlused.

2021. aasta juunis sõlmis ta kaheaastase lepingu Varssavi Legiaga.

Rootsi jalgpallikoondises tegi Johansson debüüdi 28. mail 2014 sõprusmängus Taani vastu.https://www.transfermarkt.com/mattias-johansson/nationalmannschaft/spieler/132014 (vaadatud 19.1.2022) Koondisekarjääri esimese värava lõi ta 8. oktoobril 2020 sõprusmängus Venemaa vastu.

 Viited 

Kategooria:Rootsi jalgpallurid
Kategooria:AZ Alkmaari jalgpallurid
Kategooria:PAE Panathinaikόse jalgpallurid
Kategooria:Varssavi Legia mängijad
Kategooria:Sündinud 1992